ΠΑΡΑΤΑΣΗ ΔΗΛΩΣΕΩΝ ΚΑΘΑΡΟΥ ΚΡΙΤΣΑΣ

Η υποβολή των δηλώσεων χρήσης του δημοτικού ακινήτου του Καθαρού θα παραταθεί **μέχρι 18 Αυγούστου 2023** , **χωρίς περαιτέρω παράταση**.

Θα πρέπει να γίνει γνωστό ότι όσες δηλώσεις δεν έχουν τα προβλεπόμενα δικαιολογητικά ή δεν υποβληθούν συμπληρωματικά με νέα αίτηση δεν θα ληφθούν υπ’ όψιν οι αρχικές αιτήσεις σε αυτή την πρώτη φάση της σύνταξης του μητρώου χρηστών.

Παρ’ ότι τα θέματα αναλύθηκαν λεπτομερώς κατά την γενική συνέλευση στην Κριτσά στις 06/04/2023 η όλη διαδικασία που θα ακολουθηθεί είναι η εξής :

1. Δικαίωμα χρήσης του ακινήτου – σύμφωνα με την νομοθεσία – έχουν μόνο οι κάτοικοι της Κριτσάς . Το ΔΣ δέχτηκε να εξακολουθήσουν να έχουν δικαίωμα χρήσης και οι προερχόμενοι εκ Κριτσάς με παλαιό δικαίωμα/τίτλο που δεν κατοικούν στην Κριτσά.
2. Το κτήμα εξακολουθεί να έχει γεωργοκτηνοτροφικό χαρακτήρα. Η αλλαγή των χρήσεων γης μπορεί να γίνει μόνο με νέα απόφαση του Δημ. Συμβουλίου μετά από γνώμη του Τοπ. Συμβουλίου Κριτσάς.
3. Δεν δηλώνονται τα τμήματα αυτά στο Ε9 διότι είναι δικαίωμα χρήσης και όχι κυριότητας.
4. Κατατίθενται δηλώσεις χρήσης από του έχοντες δικαίωμα χρήσης με αίτηση, υπεύθυνη δήλωση, απόσπασμα Google ή τοπογραφικό, ξεχωριστά για κάθε τμήμα υποδεικνύο-ντας και τουλάχιστον δύο γείτονες .
5. **Η τελική προθεσμία υποβολής δηλώσεων λοιπόν θα είναι μέχρι 18/08/2023** .
6. Η υπηρεσία του Δήμου, με τα στοιχεία που θα συγκεντρωθούν, θα συντάξει αρχικό πίνακα χρηστών.
7. Οι διπλές ή ‘’προβληματικές’’ εγγραφές θα εξετασθούν από 5μελή επιτροπή αποτελού-μενη από 2 δημ. συμβούλους και 3 τοπ. συμβούλους ή εκπροσώπους της κοινότητας. Η γνώμη της επιτροπής θα υποβληθεί για απόφαση στο ΔΣ αφού ιδιοκτήτης είναι ο Δήμος και το ΔΣ η ‘’γενική του συνέλευση’’.
8. Στην συνέχεια θα ανατεθεί σε γραφείο (εξωτ. συνεργασία) η τοπογράφηση όλου του Καθαρού, με αποτύπωση των ‘’ιδιοκτησιών’’ με συντεταγμένες. Το αποτέλεσμα αυτό θα αναρτηθεί για πιθανές ενστάσεις αλλά και συμπληρωματικές δηλώσεις χρήσης . Οι ενστάσεις θα αξιολογηθούν και πάλι από την επιτροπή που αναφέρθηκε πριν. Η τελική πρόταση που θα διαμορφωθεί θα αποτελέσει το τελικό μητρώο χρηστών και θα εγκριθεί με νέα απόφαση του Δημ. Συμβουλίου .
9. Η επόμενη δημοτ. αρχή πρέπει να προχωρήσει στην σύνταξη ενός σχεδίου διαχείρισης – κανονισμού λειτουργίας και την διερεύνηση δημιουργίας οργανισμού διαχείρισης Καθαρού όρους . Εξυπακούεται ότι στο σχέδιο διαχείρισης θα πρέπει να εξετασθούν όλες οι δυνατότητες της αειφόρου ανάπτυξης του μοναδικού αυτού κτήματος γιατί η αλλοίωση του θα οδηγήσει στην απαξίωση και καταστροφή του .

Να σημειωθεί ότι οι δηλώσεις που πρωτοκολλήθηκαν την 26/07/2023 εάν δεν έχουν όλα τα προβλεπόμενα δικαιολογητικά ή αν δεν συμπληρωθούν μέχρι δεν θα ληφθούν υπ’ όψιν .